Baloži (pilsēta)

Baloži ir pilsēta Latvijā, Ķekavas novadā. Tā ir Rīgas piepilsēta, tikai 12 km attālumā no galvaspilsētas centra un 8 km attālumā no Ķekavas. Robežojas ar Ķekavas novada Ķekavas pagastu, rietumos ar Olaines novada Olaines pagastu, ziemeļrietumos pavisam nedaudz robežojas ar Rīgas pilsētas teritoriju.

 Daba 
Baloži atrodas Piejūras zemienes Rīgavas līdzenumā, virsmas augstums nepārsniedz 10 m virs jūras līmeņa. Pilsēta izveidota purvainā apvidū, daļu no teritorijas aizņem Medema purvs. Centrālajā daļā atrodas Titurgas ezers, no tā iztek regulētā Titurgas upīte. 19. gadsimta 80. gados Baložu apkārtnes mežu meliorēšanai un koku pludināšanai ierīkoja 6 km garu kanālu, ko nosauca virsmežziņa vārdā par Ostvalda kanālu. Kanāla sākums sakrīt ar mūsdienu Baložu pilsētas dienvidu robežu.

 Vēsture 
Pilsētas nosaukums cēlies no kādreizējās Baložu mežniecības nosaukuma. 1947. gadā nodibināja Baložu kūdras fabriku, ap kuru izveidojās strādnieku ciemats, kas 1958. gadā kļuva par pilsētciematu. Kūdras fabrikas ciemats ir vecākā pilsētas daļa, šeit dominē 1950.-1970. gadu apbūve. 1974. gadā tā teritoriju paplašināja līdz Bauskas šosejai, iekļaujot vēlāko Titurgas teritoriju.

Šī pilsētas daļa uzcelta no jauna 1980. gados kā Ķekavas PMK strādnieku ciemats. Pilsētas tiesības piešķirtas 1991. gada 14. novembrī, vienlaikus iekļaujot pilsētas teritorijā tuvējās dārzkopības sabiedrības.Baloži. Pilsētas plāns sērijā Latvijas pilsētas. (2003) Karšu izdevniecība Jāņa sēta, Rīga. Pēc 2009. gada administratīvi teritoriālās reformas Baložus iekļāva Ķekavas novadā.

Kopš 2018. gada darbojas Baložu kūdras muzejdzelzceļš.

 Iedzīvotāji 
Saskaņā ar Pilsonības un migrācijas lietu pārvaldes datiem  Baložos bija  iedzīvotāji. 2008. gadā 53% iedzīvotāju bija latvieši, 32,3% — krievi, 4,4% — baltkrievi, 3,0% — ukraiņi.Iedzīvotāju skaits pašvaldībās pēc nacionālā sastāva PMLP Iedzīvotāju reģistra statistika par 2008. gadu

 Iedzīvotāju skaita izmaiņas 
Esošajās robežās, pēc CSP datiem.OSP

 Atsauces 

Kategorija:Vidzeme

Kategorija:Latvijas pilsētciemati